ai4bharat/Pralekha huggingface dataset:
کامرس اور صنعت کی وزارتہ
پروجیکٹ انتظام یونٹ کے قیام کیلئے گورنمنٹ کی مارکیٹ پلیس اور ایس اے آئی ایل کے مابین مفاہمتی عرضداشت پر دستخط
سیکریٹری فولاد، بینوئے کمار اور سکریٹری کامرس انوپ ودھاون جی ای ایم اور ایس اے آئی ایل کے مابین پروجیکٹ انتظام یونٹ کے قیام کیلئے مفاہمتی عرضداشت پر دستخط ہونے کے عمل کے دوران
کامرس اور صنعت کی وزارت کے تحت محکمہ تجارت ،حکومت ہند ،کی نگرانی میں کام کرنے والا گورنمنٹ ای۔ مارکٹ پلیس  اور اسٹیل اتھارٹی آف انڈیا  نے نئی دہلی میں پروجیکٹ مینجمنٹ یونٹ  کے قیام کیلئے جی ای ایم ادارہ جاتی تقریبات کی ٹیم  کی تشکیل کیلئے ایک مفاہمتی عرضداشت پر دستخط کیے ہیں۔ فولاد کے سکریٹری وینوئے کمار، محکمہ تجارت کے سکریٹری انوپ ودھاون اور ایس اے آئی ایل کے سی ایم ڈی انیل چودھری اس موقع پر موجود تھے۔ مذکورہ مفاہمتی عرضداشت پر جی ای ایم کے ایڈیشنل سی ای او جناب ایس سریش کمار اور ایس اے آئی ایل کے ڈائرکٹر  ہری نندن رائے نے اپنے دستخط کیے۔
سرکاری حصولیابی نظام اس لحاظ سےاثرانگیزی کا حامل ہے اور کلیدی حیثیت بھی رکھتا ہے، ساتھ ہی ساتھ حکومت کی مؤثر کارکردگی کےلئے بھی لازم ہے کیوں کہ یہ حکومت کی مختلف سطحوں پر تمام شعبوں کی کارکردگی پربھی اثرانداز ہوتا ہے۔ جی ای ایم یعنی قومی پروکیورمنٹ پلیٹ فارم کاآغاز اگست 2016 میں ہوا تھا تاکہ ناقص منصوبہ بندی ، ناکافی مسابقت ، پروکیورمنٹ کے عمل میں لاحق ہونے والی تاخیر، اعلیٰ ٹینڈر پریمیم / بنیادی ڈھانچے کی زیادہ لاگت ، بدعنوانی کے الزامات اور ناقص انتظام سے متعلق شکایات وغیرہ پر قابو پایا جاسکے۔ جی ای ایم کے تحت ان تمام مسائل کاکھلا، شمولیت پر مبنی اور مؤثر حل فراہم کرایا جاتا ہے جو تمام تر سرکاری پروکیورمنٹ کے لئے ضروری ہے اور ٹیکنالوجی اور ڈومین کے ڈاٹا بیس کا اس عمل میں استعمال کیا جاتا ہے۔
سرکاری دفاتر کو منڈی پر مبنی عوامی پروکیورمنٹ سے مربوط کرنے کیلئے وزارت خزانہ، حکومت ہند کے تحت محکمہ اخراجات نے گزشتہ مہینے مرکزی اور ریاستی حکومتوں کی وزارتوں اور محکموں کو یہ اجازت دی تھی کہ وہ جی او ٹی ٹی کی خدمات پر نتائج پر مبنی ازخوداپنی مدد سے چلنے والے ماڈل کے قیام پر غور کریں ۔ جی او ٹی ٹی خریدار ایجنسی کو اپنی کاروباری سرگرمیوں ، تمام تر اُمور ، صلاحیتوں اور نمونوں کو اس شکل میں بدلنے کے لائق بنادیگی جہاں وہ کھلی منڈی میں دستیاب تمام تر مواقع سے استفادہ کرسکیں گیں۔
اس مفاہمتی عرضداشت کے ساتھ، ایس اے آئی ایل وہ پہلی سرکاری ادارہ جات کی صنعت بن گئی ہے جس نے اپنے پروکیورمنٹ منظرنامے کے تغیر کے سلسلے میں جی او ٹی ٹی پی ایم یو قائم کیا ہے اور جی ای ایم کے سلسلے میں بھی سرگرم عمل ہے۔
جی او ٹی ٹی ، پی ایم یو کے توسط سے امید کی جاتی ہے کہ ایس اے آئی ایل جی ای ایم پلیٹ فارم پر سالانہ مجموعی کاروباری مالیت کے سلسلے میں 1700 کروڑ روپئے کا لین دین پہلے برس کے دوران اور آئندہ وقت میں 9000 کروڑ روپئے کے لین دین کرنے کے لائق بن جائے گی اور اس طریقے سے اپنے پبلک پروکیورمنٹ کو بہتر بناسکے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-3255
(Visitor Counter : 41
امور داخلہ کی وزارت
قیدیوں کی لازمی تعلیم
نئی دہلی،27 جولائی ،2021 / جرائم کے ریکارڈ سے متعلق قومی بیورو نے جیل سے متعلق اعداد و شمار مرتب کیے ہیں۔ یہ اعداد و شمار ریاستوں اور مرکز کے زیر انتظام علاقوں نے بیورو کو دیتے تھے۔ بیورو نے اپنی سالانہ اشاعت ‘‘جیل سے متعلق اعداد و شمار – بھارت ’’ میں شائع کیے ہیں۔
جیلیں اور ان میں قید افراد ریاست کا معاملہ ہے جیساکہ آئین ہند کی ساتیوں فہرست کی دوسری فہرست کی چوتھی اینٹری میں کہا گیا ہے۔ قیدیوں سے متعلق انتظامیہ اور بندوبست ریاستی سرکاروں کی ذمہ داری ہوتی ہے جو قیدیوں کی بہبود کے نہ صرف اقدامات کرنے کی اہل ہوتی ہیں البتہ، وزارت داخلہ وقتاً فوقتاً مختلف ہدایتیں جاری کر کے ریاستی سرکاروں کی مدد کرتی ہے۔ وزارت داخلہ نے ریاستوں کو مشورہ دیا ہے کہ وہ قیدخانوں میں خصوصی مطالعاتی مرکز قائم کریں اور نیشنل اوپن اسکول ، فاصلاتی تعلیم کے بورڈ اور اندرا گاندھی نیشنل اوپن یونیورسٹی کی طرف سے پیش کیے گئے تعلیمی پروگراموں کو قیدیوں کی تعلیم کے لیے مقبول بنانے کے مقصد سے ورکشاپ کا انعقاد کریں۔
مثالی قیدخانے سے متعلق ایک جامع مینول 2017 بھی سبھی ریاستوں اور مرکز کے زیر انتظام علاقوں کو مئی 2016 میں بھیجا گیا تھا۔ اس مینول میں قیدیوں کی تعلیم سے متعلق ایک خصوصی باب ہے جس میں کہا گیا ہے کہ جیل میں داخلے کے وقت قیدیوں کی ان کی تعلیمی اہلیت کی بنیاد پر درجہ بندی کی جائے اور انہیں مزید سیکھنے سکھانے کے لیے ان کے رجحان کا پتہ لگایا جائے۔
یہ جانکاری داخلی امور کے وزیر مملکت جناب اجے کمار مشرا نے لوک سبھا میں آج ایک سوال کے تحریری جواب میں دی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7102
(Visitor Counter : 108
امور داخلہ کی وزارت
سائبر مجرموں کے فراڈ
'سائبر مجرموں کے فراڈ ' سے متعلق سوال پر، امورداخلہ کے وزیر مملکت جناب اجے کمار مشرا نے آج لوک سبھا میں ایک تحریری جواب میں بتا یا کہ سائبر اسپیس کے بڑھتے ہوئے استعمال کے ساتھ سائبر فراڈ سمیت سائبر جرائم کی تعداد میں بھی اضافہ ہورہا ہے۔ نیشنل کرائم ریکارڈ بیورو  اپنی اشاعت ’’کرائم ان انڈیا‘‘ میں جرائم کے اعداد و شمار کو مرتب اور شائع کرتا ہے۔ تازہ ترین شائع شدہ رپورٹ سال 2021 کے لیے ہے۔ این سی آر بی جعلی ویب سائٹس کے ذریعے دھوکہ دہی کے معاملات سے متعلق مخصوص ڈیٹا جمع نہیں کرتا۔
آئین ہند کے ساتویں شیڈول کے مطابق 'پولیس' اور 'عوامی نظم و نسق' ریاست کے دائرہ اختیار میں ہوتے ہیں۔ ریاستیں/ مرکز کے زیر انتظام علاقے بنیادی طور پر سائبر جرائم کے خطرے سے نمٹنے کے لیے مناسب بنیادی ڈھانچے کی سہولیات، جدید ترین ٹیکنالوجی کے آلات، افرادی قوت اور پولیس اہلکاروں کی تربیت کے لیے ذمہ دار ہیں۔ مرکزی حکومت ریاستی حکومتوں کے اقدامات کے سلسلے میں ان کی قانون نافذ کرنے والی ایجنسیوں  کی صلاحیت سازی کے لیے مشورے اور اسکیموں کے ذریعےتعاون فراہم کرتی ہے۔
سائبر فراڈ سمیت سائبر جرائم سے جامع اور مربوط انداز میں نمٹنے کے طریقہ کار کو مضبوط کرنے کے لیے مرکزی حکومت نے سائبر جرائم کے بارے میں بیداری پھیلانے، الرٹ/مشورے جاری کرنے، قانون نافذ کرنے والے اہلکاروں/ استغاثہ/ عدالتی اہلکاروں کی صلاحیت سازی/ تربیت اور سائبر فارینسک سہولیات وغیرہ کو بہتر بنانے کے لیے اقدامات کیے ہیں۔ حکومت نے سائبر جرائم سے جامع اور مربوط طریقے سے نمٹنے کے لیے قانون نافذ کرنے والی ایجنسیوں کو ایک فریم ورک اور ایکو سسٹم فراہم کرانے کےلیے’انڈین سائبر کرائم کوآرڈینیشن سنٹر‘  قائم کیا ہے ۔
حکومت نے خواتین اور بچوں کے خلاف سائبر جرائم پر خصوصی توجہ دینے کے ساتھ عوام کو تمام قسم کے سائبر جرائم کی رپورٹ کرنے کی سہولت فراہم کرانے کے لیے ’نیشنل سائبر کرائم رپورٹنگ پورٹل‘  شروع کیا ہے ۔ اس پورٹل پر جن سائبر کرائم کے واقعات کی رپورٹنگ ہوتی ہے وہ خود بخود قانونی ضابطوں کے مطابق مزید کارروائی کے لیے متعلقہ ریاست/ مرکز کے زیر انتظام خطے کی قانون نافذ کرنے والی ایجنسی کو بھیجے جاتے ہیں۔ مالی فراڈ کی فوری رپورٹنگ اور جعلسازوں کے ذریعہ کی جانے والی فنڈ کی چوری کو روکنے کے لیے ’سٹیزن فنانشیل سائبر فراڈ رپورٹنگ اینڈ مینجمنٹ سسٹم‘شروع کیا گیا ہے۔ آن لائن سائبر شکایات درج کرنے میں مدد حاصل کرنے کے لیے ایک ٹول فری ہیلپ لائن نمبر '1930' کو فعال کیا گیا ہے۔ اب تک 235 کروڑ روپے سے زیادہ کے مالیاتی فراڈ لین کو روکا گیا ہے۔
صدر جمہوریہ کا سکریٹریٹ
صدر جمہوریہ ہند 8 سے 9 اکتوبر تک چنڈی گڑھ کا دورہ کریں گی
صدر جمہوریہ ہند محترمہ دروپدی مرمو 8 سے 9 اکتوبر 2022 تک چنڈی گڑھ کا دورہ کریں گی۔
صدر جمہوریہ ہند 8 اکتوبر 2022 کو چنڈی گڑھ کی سکھنا لیک میں ہندوستانی فضائیہ کی 90 ویں سالگرہ کی تقریب میں شرکت کریں گی۔ اسی شام، وہ چنڈی گڑھ کے پنجاب راج بھون میں اپنے اعزاز میں دیے جانے والے ایک شہری استقبالیہ میں بھی شرکت کریں گی۔
صدر جمہوریہ ہند 9 اکتوبر 2022 کو مرکز کے زیر انتظام خطے چنڈی گڑھ سیکرٹریٹ کی نئی تعمیر شدہ عمارت کا افتتاح کریں گی۔ وہ دہلی واپس آنے سے قبل چنڈی گڑھ میں پنجاب انجینئرنگ کالج کے صد سالہ تقریبات کی اختتامی تقریب اور 52ویں جلسہ تقسیم اسناد میں بھی شرکت کریں گی۔
۔۔۔۔۔۔۔۔۔۔۔
ش ح۔ا گ۔ن ا۔
U-11177
(Visitor Counter : 78
وزارت دفاع
ڈی آر ڈی او نے اڈیشہ کے ساحل سے سالڈ فیول ڈکٹڈ رام جیٹ ٹیکنالوجی کا کامیاب فلائٹ ٹیسٹ کیا
ڈیفنس ریسرچ اینڈ ڈیولپمنٹ آرگنائزیشن  نے 8 اپریل 2022 کو اوڈیشہ کے ساحل سے دور انٹیگریٹڈ ٹیسٹ رینج ، چاندی پور میں سالڈ فیول ڈکٹڈ رام جیٹ  کا کامیابی سے فلائٹ ٹسٹ کیا۔ ٹسٹ کی کامیابی سے پتہ چلتا ہے کہ اس کمپلیکس میزائل سسٹم میں شامل تمام اہم پرزوں میں قابل اعتماد طریقے سے کام کیا اور مشن کے تمام مقاصد کو پورا کیا۔
ایس ایف ڈی آ پر مبنی پروپلژن سپرسونک رفتار سے بہت لمبی رینج پر فضائی خطرے کو روکنے کے لئے میزائل کو چلاتا ہے۔ اس سسٹم کی کارکردگی کی تصدیق کئی رینج انسٹرومینٹس جیسے آئی ٹی آر کے ذریعے لگائے گئے ٹیلی میٹری، رڈار اور الیکٹرو آپٹیکل ٹریکنگ سسٹمز سے حاصل کردہ ڈاٹا سے بھی ہوئی ہے۔ ڈیفنس ریسرچ اینڈ ڈیولپمنٹ لیبارٹری حیدرآباد نے دیگر ڈی آر ڈی او لیبارٹریوں مثلاً کہ ریسرچ سینٹر عمارت، حیدرآباد اور ہائی انرجی میٹریل ریسرچ لیبارٹری، پونے کے تعاون سے ایس ایف ڈی آر تیار کیا ہے۔
رکشا منتری جناب راج ناتھ سنگھ نے ایس ایف ڈی آر کے کامیاب ٹرائل کے لیے ڈی آر ڈی او کو مبارکباد دی ہے۔ انہوں نے ملک میں اہم میزائل ٹیکنالوجیز تیار کرنے کے سلسلے یں اس کو ایک اہم سنگ میل قرار دیا۔ ڈیزائن، ڈیولپمنٹ اور ٹیسٹنگ میں شامل ٹیم کو مبارکباد پیش کرتے ہوئے، دفائی آر اینڈ ڈی کے محکمہ کے سکریٹری اور ڈی آر ڈی او کے چیئرمین ڈاکٹر جی ستیش ریڈی نے کہا کہ ایس ایف ڈی آر کے کامیاب ٹرائل سے ، فضا سے فضا میں مار کرنے والے میزائلوں کی رینج میں اضافہ جا سکتا ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-4041
(Visitor Counter : 104
کیمیکلز اور فرٹیلائزر کی وزارت
ملک میں بڑی مقدار میں ادویات تیار کرنے والے پارک
کیمیاوی اشیا اور کھادوں کے محکمے کے مرکزی وزیر مملکت جناب بھگونت کھوبا نے آج راجیہ سبھا میں ایک تحریری جواب میں یہ اطلاع فراہم کی کہ ادویہ سازی کا محکمہ بڑی تعداد میں ادویات کی تیاری سے متعلق پارکوں کو فروغ دینے کے مقصد سے ایک اسکیم نافذ کررہی ہے تاکہ ملک میں بڑی مقدار میں ادویات کی مینوفیکچرنگ کرنے والے تین پارک قائم کرنے میں سہولت فراہم کی جاسکے ۔ ان پارکوں کے قیام کا مقصد عالمی معیاری کی یکساں بنیادی ڈھانچہ کی سہولتیں تیار کرکے، بڑی مقدار میں ادویات کی مینوفیچکرنگ کی لاگت میں کمی لانا ہے۔
مرکز کی جانب سے دی جانے والی مالی امداد 1000 کروڑ روپے فی پارک کی زیادہ سےزیادہ حد یا سی ای ایف کی پروجیکٹ لاگت کا 70 فی صد ، جو بھی کم ہے، سے مشروط ہے۔  کےمعاملے میں 90 فی اس اسکیم کے کل تخمینہ اخراجات 3000 کروڑ روپے کےبقدر ہیں اور اسکیم کی مدت مالی سال 21-2020 سےمالی سال 25-2024 تک ہے۔ مذکورہ اسکیم کے تحت موصولہ تجاویز زیر غور ہیں اور ان کا تجزیہ کیاجارہا ہے۔
اس اسکیم کے تحت، بنیادی ڈھانچہ کی یکساں سہولتیں  تیا رکرنے کی غرض سے مالی مدد فراہم کی جائے گی۔ ان سہولتوں میں  گندے پانی کو قابل استعمال بنانے سے متعلق مرکزی پلانٹس   ٹھوس کچرے کا بندوبست آندھی طوفان کے پانی کےنالوں وغیرہ کے نیٹ ورک  سیال وغیرہ کا ذخیرہ کرنے سے متعلق یکساں نظام اس کی بحالی او ر صاف کرنے سے متعلق پلانٹ  کامن ویز ہاؤس یا گودام  فیکٹری کے دروازے پر ضروری ٹرانسفارمرس کے ساتھ بجلی تیار کرنے والے مخصوص ذیلی اسٹیشن اور ترسیلی نظام وغیرہ شامل ہیں۔
اس اسکیم کے تحت تیار کی گئی بنیادی ڈھانچہ کی یکساں سہولتوں کی بدولت بڑی مقدار میں ادویات کی مینوفیکچرنگ پر آنے والی لاگت میں کمی آئے گی اور گھریلو صنعت کی مقابلہ آرائی اور مسابقت کی صلاحیت کو بھی تقویت فراہم ہوگی۔
وزیراعظم کا دفتر
وزیراعظم جناب نریندر مودی کرشی کرمن ایوارڈز پیش کریں گے
وزیراعظم پی ایم کسان کے تحت 6 کروڑ مستفدین کو 2 ہزار روپے کی تیسری قسط
جاری کریں گے
نئی دہلی، 1 جنوری 2020/وزیراعظم جناب نریندر مودی جمعرات کو  تمکور کرناٹک میں ایک جلسہ عام کے دوران ریاستوں کو کرشی کرمن ایواڈز اور تعریفی ایوارڈز تقسیم کریں گے۔ جناب مودی ترقی پذیر کسانوں کے لئے زراعت کے وزیر کا کرشی کرمن ایوارڈ بھی پیش کریں گے۔
اس موقع پر وزیراعظم پردھان منتری کسان سمان ندھی کی تیسری قسط بھی جاری کریں گے ۔ پی ایم کسان کے تحت یہ تیسری قسط 6 کروڑ مستفدین کے لئے ہوگی اور اس کے تحت ان مستفدین کے لئے 2 ہزار روپے کی تیسری قسط دسمبر2019 –مارچ 2020 کی مدت کے لئے ہوگی۔ وزیراعظم 8 ریاستوں ، مرکز کے زیر انتظام علاقوں کے مستفدین کو سرٹی فکیٹ کو بھی پی ایم کسان کے تحت حوالے کریں گے۔اسی پروگرام میں وزیراعظم تملناڈو کے مخصوص کسانوں کو گہرے سمندر میں مچھلیاں پکڑنے والےجہازوں اور فشنگ ویسل ٹرانسفونڈرز کی کنجیاں بھی سپرد کریں گے۔ وہ کرناٹک کے مخصوص کسانوں کو کسان کریڈٹ کارڈز بھی تقسیم کریں گے ۔ وزیراعظم اس مقام پر ایک نمائش بھی دیکھنے جائیں گے اور تقریب سے بھی خطاب کریں گے۔
۔۔۔۔۔۔۔۔۔۔۔
م ن۔ح ا ۔ ج۔
U- 20
(Visitor Counter : 66
خلا ء کا محکمہ
مرکزی وزیر ڈاکٹر جتیندر سنگھ نے بتایا کہ ناسا اور اسرو نے مشترکہ طور پر تقریباً 470 کروڑ روپے کی لاگت سے نیسار یعنی ناسا- اسروسینتھیٹک اپرچر راڈار نام کے ارضیاتی علوم کا ایک سیٹلائٹ تیار کیا ہے
ڈوئل فریکوئنسی  ریڈار امیجنگ سیٹلائٹ کی ڈیزائننگ، تیاری اور عملی آغاز کے علاوہ ایل اور ایس بینڈ مائیکروویو ڈیٹا کا استعمال کرتے ہوئے نئے ایپلی کیشنز کے شعبوں کو تلاش کرنا اور خاص طور پر سطح کی خرابی کے مطالعے، زمینی بایوماس ڈھانچہ، قدرتی وسائل کی نقشہ سازی وغیرہ اس سٹلائیٹ مشن کے مقاصد ہیں: ڈاکٹر جتیندر سنگھ
سائنس و ٹیکنالوجی اورارضیاتی علوم کے مرکزی وزیر مملکت  ؛ پی ایم او، عملہ، عوامی شکایات، پنشن، ایٹمی توانائی اور خلائی امور کے مملکتی وزیر ڈاکٹر جتیندر سنگھ نے آج راجیہ سبھا کو بتایا کہ نیشنل ایروناٹکس اینڈ اسپیس ایڈمنسٹریشن  اور انڈین اسپیس ریسرچ آرگنائزیشن  نے مشترکہ طور پر نیسار یعنی ناسا- اسروسینتھیٹکاپرچر راڈار نام کا ارضیاتی علوم کا ایک سیٹلائٹ تیار کیا ہے۔
راجیہ سبھا میں ایک سوال کے تحریری جواب میں ڈاکٹر جتیندر سنگھ نے کہا کہ ڈوئل فریکوئنسی  ریڈار امیجنگ سیٹلائٹ کی ڈیزائننگ، تیاری اور عملی آغاز کے علاوہ ایل اور ایس بینڈ مائیکروویو ڈیٹا کا استعمال کرتے ہوئے نئے ایپلی کیشنز کے شعبوں کو تلاش کرنا اور خاص طور پر سطح کی خرابی کے مطالعے، زمینی بایوماس ڈھانچہ، قدرتی وسائل کی نقشہ سازی اور نگرانی اور برف کی چادروں کی حرکیات سے متعلق مطالعہ، گلیشیئرز جنگلات، تیل سلک وغیرہ اس سٹلائیٹ مشن کے مقاصد ہیں۔
وزیر موصوف نے کہا کہ سیٹلائٹ کو I-3 کے بس کے ساتھ ترتیب دیا گیا ہے اور ایس اے آر کے لیے شناخت کردہ آلہ جدید سویپ ایس اے آر تکنیک پر مبنی ہے جو وسیع پٹی اور ہائی ریزولوشن کے لیے پولی میٹرک کنفیگریشن میں ایل اور ایس بینڈ دونوں میں ترتیب دیا گیا ہے۔
یہ خلائی جہاز 12 دن کے ریپیٹ سائیکل کے لیے 98.4 ڈگری کے جھکاؤ کے ساتھ 747 کلومیٹر کے سورج کے ہم آہنگ مدار میں زمین کا چکر لگائے گا۔
ڈاکٹر جتیندر سنگھ نے کہا کہ ناسا جہاں ایل اور ایس بینڈ ایس اے آر پے لوڈ فراہم کر رہا ہے وہیں ہائی پریسیزن جی پی ایس اور 12 ایم انفریبل اینٹینا اسرو ایس بینڈ ایس اے آر پے لوڈ، خلائی جہاز اور لانچنگ کی سہولت فراہم کر رہا ہے۔ اسرو کی طرف سے نیسار سیٹلائٹ پر فروری 2023 تک ہونے والے کل اخراجات 469.40 کروڑ روپے ہیں۔ اس میں لانچنگ کی لاگت شامل نہیں۔
کابینہ
کابینہ نے افریقہ میں ترقیاتی تعاون سے متعلق ہندوستان اور متحدہ عرب امارات کے درمیان مفاہمت نامے کو منظوری دی
نئی دہلی،06فروری 2019/ وزیراعظم نریندر مودی کی سربراہی میں مرکزی کابینہ نےافریقہ میں ترقیاتی تعاون سے متعلق ہندوستان اور متحدہ عرب امارات کے درمیان مفاہمت نامے کو منظوری دی ہے۔ اس مفاہمت نامے کے تحت افریقہ میں ترقیاتی شراکت داری پروجیکٹوں اور پروگراموں کے نفاذ کے لئے دونوں ملکوں کے درمیان تعاون کے ایک فریم ورک کا قیام ہے۔
فائدے:
اس تجویز سے ہندوستان اور افریقہ کے ملکوں کے درمیان سیاسی اور معاشی رشتوں کو مستحکم کرنے میں مدد ملے گی اور ہمارے وسیع اسٹریٹجک مفادات پورے ہوں گے ۔
وزارت دفاع
ابھیاس کی کامیاب آزمائشی پرواز
نئی دہلی،22 ستمبر، آج اڈیشہ کے بالاسور میں واقع عبوری ٹیسٹ رینج سے دفاعی تحقیق وترقی کی تنظیم  نے ہائی اسپیڈ ایکسپینڈیبل ایریئل ٹارگیٹ  ابھیاس کی کامیاب آزمائش کی۔ آزمائش کے دوران دو ڈیمونشٹریٹر وہیکلوں کو کامیابی کے ساتھ اڑایا گیا۔ ان وہیکلوں کا استعمال مختلف میزائل سسٹموں کی قدر وقیمت مقرر کرنے کے لیے نشانے کے طور پر کیا جاتا ہے۔
ابھیاس کی ڈیزائن سازی اور تیاری کا کام ڈی آر ڈی او سے وابستہ ایروناٹیکل ڈیولپمنٹ اسیبلشمنٹ  نے انجام دیا ہے۔اس فضائی وہیکل کو زیریں بوسٹر کو استعمال کرکے روانہ کیا جاتا ہے۔اسے چھوٹے سے گیس ٹربائن انجن کے ذریعے توانائی فراہم کی جاتی ہے اور اس میں ایم ایس ایم ایس پر مبنی رہنمائی اور کنٹرول کے لیے فلائٹ کنٹرول کمپیوٹر  کے ساتھ رہنمائی کے لیے انرشل نیوی گیشن سسٹم  استعمال کیا جاتا ہے۔اس میں مکمل طور پر خود مختار پرواز کا نظام قائم کیا جاتا ہے۔ فضائی وہیکل کی جانچ پڑتال کا کام لیپ ٹاپ پر مبنی گراؤنڈ کنٹرول اسٹیشن  کے ذریعے کیاجاتا ہے۔
وزارت دفاع
نیوی چلڈرن اسکول، نئی دہلی میں اعزاز دیے جانے کی تقریب 2022 کا انعقاد
نیوی چلڈرن اسکول، نئی دہلی نے 12 ستمبر 2022 کو سینئر ونگ کے لیے تعلیمی سال 23-2022 کے لیے اعزاز دیے جانے کی تقریب کا انعقاد کیا۔ اس تقریب میں وائس ایڈمرل سورج بیری، کنٹرولر پرسنل سروسز، آئی ایچ کیو وزارت دفاع  نے بطور مہمان خصوصی شرکت کی۔ تقریب میں کموڈور  سی ایم ڈی ای اے ابھیانکر، کموڈور سنجے نرمل، کموڈور  II، سی ایم ڈی ای ستیش شینائی، این ایم کمانڈنگ آفیسر آئی این ایس انڈیا، پی ٹی اے کے اراکین اور تقرر شدہ طلباء کے والدین نے بھی شرکت کی۔
گیارہویں اور بارہویں جماعت کے 36 طلباء نے سخت انتخابی عمل سے گزرنے کے بعد قائدانہ کردار حاصل کیا۔ اس موقع پر مہمان خصوصی کی طرف سے طلباء کو تقرری کی شیشیں پیش کی گئیں۔ بارھویں جماعت کے ماسٹر سمرت وشیشت اور محترمہ تمنا شرما کو ہیڈ بوائے اور ہیڈ گرل کے طور پر اور گیارہویں جماعت کے ماسٹر ادویت پسولکر اور محترمہ کریتکا سکسینہ کو ڈپٹی ہیڈ بوائے اور ڈپٹی ہیڈ گرل کے طور پر مقرر کیا گیا تھا۔
مہمان خصوصی نے طلباء سے اپنے خطاب میں سابقہ تقرر شدہ طلباء کی کاوشوں کو سراہتے ہوئے نئے آنے والوں کو تاکید کی کہ وہ اپنے فرائض فخر، لگن اور دیانتداری کے ساتھ ادا کریں اور تمام کوششوں میں بہترین کارکردگی کا مظاہرہ کریں۔ انہوں نے ان پر زور دیا کہ وہ بہتر اسکول، معاشرے اور بڑے پیمانے پر ملک کے لیے وژن رکھنے کے جذبے کے ساتھ کام کریں۔ مہمان خصوصی نے طلباء کو معیاری تعلیم فراہم کرنے میں اساتذہ کے کردار کی تعریف کی اور مستقبل میں قائدانہ کردار کے لیے طلباء کو تیار کرنے کی ضرورت پر زور دیا۔ بعد ازاں مہمان خصوصی نے تقرر شدہ طلباء اور اساتذہ سے چائے پر بھی بات چیت کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 80
ایٹمی توانائی کا محکمہ
چھاتی کے کینسر کے مریضوں کے علاج میں یوگا بہت زیادہ مفید ہے: ٹاٹا کینسر اسپتال کا مطالعہ
چھاتی کے کینسر میں یوگا کے اثرات کی جانچ کے لئے ٹاٹا میموریل کے ایک بڑ ے سروے سے ظاہر ہوتا ہے کہ یوگا کی وجہ سے معیارزندگی میں بہتری آتی ہے اور کینسرکے دوبارہ ہونے اور اموات کے امکانات کم ہوجاتے ہیں
ٹاٹا میموریل اسپتال کے ایک مطالعے کے مطابق چھاتی کے کینسر کے مریضوں کے علاج میں یوگا کو شامل کرنا بہت مفید ہے۔ یوگا کو علاج میں شامل کرنے کے نتیجے میں بیماری سے پاک زندگی  میں 15فیصد کا اضافہ ہوتا ہے جبکہ مجموعی زندگی  میں 14 فیصد کا اضافہ ہوتا ہے۔
یوگا کے ماہر مشیروں ، کلینک کرنے والوں اور فزیو تھیراپسٹس  سے حاصل شدہ معلومات پر مبنی محتاط انداز میں کینسر کی بیماری سے صحتیاب ہونے والو ں کی ضروریات کے لئے ان کے علاج اور بحالی صحت کے مختلف مرحلوں پر توجہ مرکوز کرتے ہوئے یوگا کی ورزشیں مرتب کی گئی ہیں۔یوگا کے پروٹوکول میں آسان اور صحت بحال کرنے والے یوگا کے آسنوں کو پرانایام کے ساتھ شامل کیا گیا ہے۔ان ورزشوں کو اہل اور تجربہ کار یوگا کے معلموں کے ذریعہ مختلف کلاسوں میں مریضوں کے لئے کرایا جاتا ہے۔اس کے علاوہ مریضوں کو پروٹوکول میں سی ڈی اور تحریری ہدایات کے ذریعہ مختلف ورزشوں کے بارے میں آگاہ کیا جاتا ہے ۔
چھاتی کے کینسر میں یوگا کے استعمال کے لئے یہ اب تک کا سب سے بڑا کلینکل تجربہ ہے ، جو ایک اہم سنگ میل ہے کیونکہ یہ ایک پہلی مثال ہے ،جس میں ایک بہت بڑے سیمپل سائز کے مطالعے میں مغربی طرز کو اپنا کر بھارت کے روایتی علاج کی جانچ کی گئی ہے ۔چھاتی کا کینسر ایک بہت عام کی قسم کا کینسر ہے ،جس سے نہ صرف بھارت میں بلکہ عالمی سطح پر خواتین متاثر ہوتی ہیں۔ اس کی وجہ سے خواتین میں بہت خوف پیدا ہوجاتا ہے ،جو ایک طرف تو کینسر کے ڈر سے زندگی کے خطرے کا خوف اوردوسرا اس کے علاج کے منفی اثرات اور ان پر قابو پانا ہوتاہے۔یہ بہت خوشی کی بات ہے کہ یوگا کی مسلسل ورزشوں نے نہ صرف معیار زندگی کو بہتر بنائے رکھنے میں اپنی اولیت ثابت کی ہے بلکہ مرض کے دوبارہ ابھرنے اور اس کی وجہ سے ہونےو الی اموات کے خطرے کو بھی 15فیصد تک کم کیا ہے۔
ڈاکٹر نیتا نائر نے سین انٹونیو بریسٹ کینسر سمپوزیم  میں ، جو امریکہ ہر سال منعقد ہونے والی چھاتی کے کینسر کی سب سے معتبر کانفرنس ہے، اسپاٹ لائٹ کے طورپر چھاتی کے کینسر کے لئے یوگا کے اثرات کی جانچ سے متعلق اسپاٹ لائٹ پیپر پیش کیا ہے۔کانفرنس میں پیش کئے گئے ہزاروں ریسرچ پیپرس میں سے صرف چند پیپرس کو ہی اسپاٹ لائٹ مباحثے کےلئے منتخب کیا جاتا ہے اور ہمارا مطالعہ اس لئے قابل توجہ قرار پایا ہے کیونکہ یہ ایک نئی طرح کا اقدام ہے اور بھارت کا پہلا طریقہ کار ہے جس سے چھاتی کے کینسر کے علاج میں فائدہ ہوتا ہے۔
چھاتی کے کینسر میں یوگاکے اثرات سے معلق ٹاٹامیموریل کے سب سے بڑے ٹرائل کی تفصیلات ۔
وزارت اطلاعات ونشریات
اِفّی میں سی بی سی نمائش میں سینما میں تحریکِ آزادی کی عکاسی کی گئی
جہاں ٹیکنالوجی نمائش ، اس سال بھارت کے بین الاقوامی فلم فیسٹیول  کی نئی پہل ہے، وہیں سینٹرل بیورو آف کمیونیکیشن کی طرف سے لگائی جانے والی ایک اور نمائش ’’ آزادی کی تحریک اور سنیما ‘‘ اپنے منفرد اور وسیع تجربے سے لوگوں کو اپنی طرف متوجہ کر رہی ہے۔
کیمپل فٹ بال گراؤنڈ میں ملٹی میڈیا ڈیجیٹل نمائش کا آج اطلاعات و نشریات کے مرکزی وزیر جناب انوراگ سنگھ ٹھاکر نے افتتاح کیا۔ وزیر موصوف نے کہا کہ یہ نمائش کئی تکنیکی اختراعات کا استعمال کرتے ہوئے ، بھارت کی جدوجہد آزادی کی مکمل کہانی بیان کرتی ہے۔ یہ یہاں آنے ہر شخص اور خاص طور پر طلبا کے لئے ترغیب ہے ، جو ہمارے عظیم لیڈروں کے بارے میں زیادہ سے زیادہ معلومات حاصل کر سکتے ہیں۔ ‘‘
’ آزادی کا امرت مہوتسو‘ کے مرکزی موضوع کے تحت سی بی سی ٹیم کے ذریعے لگائی گئی نمائش کیمرہ لینز کی شکل میں ایک کھیل کی طرح بھی ہے۔ جیسے ہی کوئی نمائشی ہال میں داخل ہوتا ہے، ایک بڑی 12x10 فٹ ایل ای ڈی اسکرین دور درشن کی مشہور سیریز ’ سوراج ‘ کے کلپس دکھاتی ہے ، جو نوآبادیاتی حکمرانی کے خلاف آزادی کے مختلف جنگجوؤں کی زندگی اور ان کے تعاون کو پیش کرتی ہے۔
اس کے بعد ، 1857 ء کی جنگ آزادی، راجہ رام موہن رائے، نیتا جی سبھاش چندر بوس، کالاپانی، بھگت سنگھ اور چندر شیکھر آزاد کی تحریک آزادی سے متعلق نایاب فوٹیجز دکھائی گئی ہیں۔ ان میں سے زیادہ تر فوٹیجز فلمز ڈویژن کے آرکائیو سے حاصل کی گئی ہیں۔
ایک ڈیجیٹل فلپ بک سی بی سی کے ذریعہ تیار کردہ پوسٹروں کی شکل میں بھارت کی آزادی کی جدوجہد کے تاریخی سفر کی عکاسی کرتی ہے۔ یہاں آزادی کی جدوجہد کی آواز بننے والے گانے سنے جا سکتے ہیں، یہاں تک کہ ملحقہ ساؤنڈ شاور ، آپ کو بھارتی آزادی کے رہنماؤں کی تقریریں سنا تا ہے ۔
نیتا جی کا ’ قدم بڑھائے جا مارچ ‘ ایک حقیقی تجربہ فراہم کرتا ہے ، جہاں کوئی بھی آزاد ہند فوج کی وردی میں بھارت کے عظیم لیڈر کے ساتھ مارچ کر سکتا ہے اور ان کی تصویر کھینچ سکتا ہے۔
1857 ء کی جنگِ آزادی پر وسیع تھیٹر ایک منفرد تجربہ ہے ، جسے دیکھا اور محسوس کیا جا سکتا ہے، یہاں تک کہ ورچوئل رئیلٹی سیٹ کے ذریعے ، آپ کاکوری ٹرین ایکشن کو ایک نئے انداز میں دیکھ سکتے ہیں ۔
فلپ پوسٹر کی نمائش میں ان فلموں کو دکھایا گیا ہے ، جو آزادی کی جدوجہد سے متعلق ہیں اور جنہوں نے قوم کی تعمیر میں اہم کردار ادا کیا ہے۔ اودےکال، اپکار، مدر انڈیا، بوس، دی فارگوٹن ہیرو اس کی کچھ مثالیں ہیں۔
سی بی سی نمائش میں آزادی کے کویسٹ گیم اور مجاہدینِ آزادی پر نیٹ فلکس کی حال ہی میں شروع کی گئی نیٹ فلکس کی اینی میشن سیریز کو بھی دکھایا گیا ہے۔
نمائش کا ڈسپلے پارٹ ، ڈسکوریز جرنی آف انڈیا کے ساتھ ختم ہوتا ہے، جو اس کہانی کو بتاتا ہے کہ کس طرح قوم نے کثیر جہتی شعبوں میں ترقی کی ہے۔
نمائشی ہال کے مرکز میں جلیانوالہ باغ کا علامتی شہیدی کنواں یا شہدا کا کنواں ہے، جہاں بھارت کی جدوجہدِ آزادی کے تمام معروف اور گمنام ہیروز کو خراج عقیدت پیش کیا جا سکتا ہے۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 12769
(Visitor Counter : 89
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 212.39 کروڑ سے تجاوز کرگئی
12 سے 14 سال کی عمر کے گروپ کے لئے 4.03کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 64,667 ہے
گذشتہ 24 گھنٹوں میں 7,231نئے معاملات سامنے آئے
شفایابی کی شرح فی الحال 98.67 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 2.55 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 212.39 کروڑ  سے تجاوز کرگئی ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.03کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,14,074
|
|
دوسری خوراک
|
|
1,01,06,483
|
|
احتیاطی خوراک
|
|
67,54,006
|
|
صف اول کے کارکنان
|
|
پہلی خوراک
|
|
1,84,34,563
|
|
دوسری خوراک
|
|
1,76,98,575
|
|
احتیاطی خوراک
|
|
1,31,46,365
|
|
12 سے 14 سال کی عمر کا گروپ
|
|
پہلی خوراک
|
|
4,03,22,642
|
|
دوسری خوراک
|
|
3,02,03,121
|
|
15 سے 18 برس کی عمر کے گروپ کے افراد
|
|
پہلی خوراک
|
|
6,16,78,588
|
|
دوسری خوراک
|
|
5,23,28,239
|
|
18سے44برس کی عمرکےگروپکےافراد
|
|
پہلی خوراک
|
|
56,05,85,613
|
|
دوسری خوراک
|
|
51,30,84,139
|
|
احتیاطی خوراک
|
|
6,26,98,575
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,39,04,016
|
|
دوسری خوراک
|
|
19,63,16,182
|
|
احتیاطی خوراک
|
|
3,51,48,276
|
|
60 سال سے زیادہ عمرکےافراد
|
|
پہلی خوراک
|
|
12,75,80,356
|
|
دوسری خوراک
|
|
12,27,08,638
|
|
احتیاطی خوراک
|
|
4,08,80,365
|
|
احتیاطی خوراک
|
|
15,86,27,587
|
|
کل تعداد
|
|
2,12,39,92,816
|
|
|
|
ہندوستان میں زیرعلاج مریضوں کی تعداد آج 64,667 ہوگئی جو ملک کے مجموعی پازیٹو معاملات کا 0.15فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.67فیصد ہے۔گزشتہ 24 گھنٹوں کے دوران 10,828 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,38,35,852 ہے۔
گزشتہ 24 گھنٹوں کے دوران 7,231 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر3,52,166انجام دیئے گئے۔ ہندوستان میں اس وقت تک مجموعی طور پر88.58کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 2.55فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت2.05فیصد درج کی گئی ہے۔